《用韵戏赵贯道买妾并呈郑舜举王有之二丈》
宋代·陈棣

碧玉双簪两髻丫，满怀春恨正萌芽。
停桡空对无情水，倚槛谁邻解语花。
蚤与幽闺深领略，毋令狂客浪矜夸。
须知三昧非凡手，北苑知名第一家。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。